laion/Wikipedia-Exotic huggingface dataset:
משוואה

משוואה היא שוויון בין שני ביטויים שמופיע בו משתנה אחד או יותר. כמו בכל שוויון, שני הביטויים מופרדים באמצעות הסימן "=". פתרון של המשוואה הוא ערך של המשתנה שהצבתו נותנת למשוואה ערך אמת, כלומר לאחר ההצבה מתקיים השוויון בין שני אגפי המשוואה. אם כל הצבה נותנת ערך אמת, כמו בדוגמה   x ( x − 1 ) = x 2 − x {\displaystyle \ x(x-1)=x^{2}-x} , המשוואה היא זהות, ואז אין בהתרתה כל אתגר. במקרים אחרים יש למצוא פתרון כלשהו למשוואה, או את כל הפתרונות האפשריים. למשל, המשוואה   x 2 − x = 0 {\displaystyle \ x^{2}-x=0} נכונה רק לשני ערכים של X, ופתרונותיה הם   x = 0 , x = 1 {\displaystyle \ x=0,x=1} . במקרים מסוימים משתמשים בסימון מיוחד, סימן השקילות ≡ {\displaystyle \equiv } (אנ'), כדי לציין זהות ולהבדיל אותה ממשוואה רגילה. אם השוויון   a = b {\displaystyle \ a=b} אמיתי, אפשר להפעיל כל פונקציה על שני האגפים יחד, והשוויון ביניהם יישמר. בפרט, אפשר לחבר, לחסר, להכפיל ולחלק את אגפי השוויון בכל מספר, וכל פתרון של המשוואה המקורית יהיה פתרון גם של המשוואה החדשה. אם הפעולה הפיכה (כגון חיבור, שאפשר להפוך על ידי חיסור מתאים, או כפל במספר השונה מאפס), התהליך אינו מוסיף למשוואה פתרונות חדשים. אם הפעולה אינה הפיכה (פורמלית, אם מפעילים פונקציה שאינה חד-חד-ערכית), היא עלולה להוסיף פתרונות חדשים, ובכך היא מאבדת חלק מהמידע הטמון במשוואה המקורית. במקרה קיצוני, כגון כפל באפס, המשוואה הופכת לזהות, שהיא משוואה טריוויאלית. משוואה פולינומית: משוואות מהצורה   ∑ n = 0 N a n x n = 0 {\displaystyle \ \sum _{n=0}^{N}a_{n}x^{n}=0} . משוואה ליניארית: משוואה שכל המשתנים בה הם ממעלה ראשונה, כלומר מופיעים ללא חזקות. משוואה ממעלה שנייה או משוואה ריבועית: משוואה מהצורה   a x 2 + b x + c = 0 {\displaystyle \ ax^{2}+bx+c=0} כאשר   a , b , c {\displaystyle \ a,b,c} הם מקדמים בשדה נתון (למשל, המספרים הרציונליים). ו-   a {\displaystyle \ a} איננו אפס. פתרונות המשוואה עלולים להיות שייכים לשדה המרחיב את השדה המקורי. משוואה ממעלה שלישית או משוואה מעוקבת: משוואה מהצורה   x 3 + a x 2 + b x + c = 0 {\displaystyle \ x^{3}+ax^{2}+bx+c=0} כאשר   a , b , c {\displaystyle \ a,b,c} הם מקדמים בשדה נתון. משוואה ממעלה רביעית: משוואה מהצורה   x 4 + a x 3 + b x 2 + c x + d = 0 {\displaystyle \ x^{4}+ax^{3}+bx^{2}+cx+d=0} , וכן הלאה. משוואה מעריכית: משוואה שהנעלם נמצא בה במעריך של חזקה, כמו   2 x 2 ⋅ 4 x = 1 2 {\displaystyle \ 2^{x^{2}}\cdot 4^{x}={\frac {1}{2}}} משוואה לוגריתמית: משוואה שהנעלם נמצא בה בלוגריתם. דוגמה:   log 2 ⁡ x = x − 5 {\displaystyle \ \log _{2}x=x-5} . משוואה טריגונומטרית: משוואה שהנעלם נמצא בה בפונקציה טריגונומטרית. דוגמה:   cos ⁡ ( x ) = sin ⁡ ( 2 x ) {\displaystyle \ \cos(x)=\sin(2x)} . משוואה דיופנטית: משוואה שקבוצת הפתרונות שלה מוגבלת לקבוצת המספרים השלמים. משוואה דיפרנציאלית: משוואה הכוללת משתנים, פונקציות של המשתנים הללו, ונגזרות של פונקציות אלה, וכן קבועים (מספרים). במשוואות כאלה הנעלם הוא הפונקציה, ואותה יש למצוא. משוואה דיפרנציאלית רגילה, שבה יש משתנה יחיד, פונקציות שלו ונגזרותיהן. משוואה דיפרנציאלית חלקית, שבה יש פונקציות של משתנים אחדים ונגזרות חלקיות שלהן. משוואה אינטגרלית: משוואה שבה הנעלם הוא פונקציה המופיעה תחת סימן האינטגרל. אי-שוויון מבנה אלגברי משוואה מודולרית משוואה פרמטרית משוואה כימית משוואה, באתר MathWorld (באנגלית) משוואה, באתר אנציקלופדיה בריטניקה (באנגלית) פתרון משוואה עם נעלם במחשבון, סרטון באתר יוטיוב משוואות, דף שער בספרייה הלאומית
טרנסוואל

האם התכוונתם ל... הרפובליקה הדרום-אפריקאית – מדינה אפריקאנרית שהתקיימה בין השנים 1852 - 1902 בצפונה של דרום אפריקה של ימינו, הידועה בכינויה האנגלי רפובליקת טרנסוואל מושבת טרנסוואל (1902 - 1910) - מושבה בריטית שהוקמה על חורבותיה של הרפובליקה הדרום-אפריקאית פרובינציית טרנסוואל (1910 - 1994) - אחד מארבעת המחוזות המנהליים של איחוד דרום אפריקה ורפובליקת דרום אפריקה הנוכחית אריה טרנסוואל – אחד מתת-המינים של האריה החי בעיקר באפריקה הדרומית. שמו ניתן לו על שם כינויה האנגלי של הרפובליקה הדרום-אפריקאית
Edellom

Edellom היא להקת מטאל ישראלית המנגנת דת'-דום גותי ומגדירה את עצמה כלהקת דום מטאל גותי. הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה. ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית. מאז הצטרפותה הלהקה העלתה הילוך והחלה בהפקת דמו ראשון. בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns". ב-10 בנובמבר 2016 חיממה הלהקה את להקת הדת'-דום גותי השוודית Draconian בעת הופעתה בישראל. ב-25 באוקטובר 2019 ייצא לאור אלבום האולפן המלא הראשון של הלהקה, Sirens. הלהקה מנגנת דת'-דום גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה. הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן. בחלק מהשירים יש השפעה של בלאק מטאל שמתבטאת בצרחות וקצב מהיר יותר. חברי הלהקה מציינים את להקת הדת'-דום גותי Draconian כמקור השפעה עיקרי. שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom. סמליל הלהקה מעוצב כך שהוא סימטרי לסיבוב ב-180 מעלות. דוד נרדיה - גרואלינג, גיטרות (2009–היום) מריה "רייבן" בורדלוב - שירה נשית (2014–היום), גיטרת באס (2014–2016) עומר לוגן כהן - גיטרות (2018–היום) מתן קידר - גיטרת באס (2016–היום) Long Lost Suns - דמו/מיני-אלבום, 2016 Sirens - אלבום אולפן, 2019 מדיה וקבצים בנושא Edellom בוויקישיתוף Edellom, ברשת החברתית פייסבוק Edellom, סרטונים בערוץ היוטיוב Edellom, באתר MusicBrainz (באנגלית) Edellom, להקה באתר Encyclopedia Metallum (באנגלית) Edellom, באתר Discogs (באנגלית) Edellom, באתר בנדקמפ ריאיון עם הלהקה, אפריל 2014 יותם "דפיילר" אבני, ביקורת על האלבום Long Lost Suns, באתר מטאליסט הפקות, אפריל 2016 וידאוקליפים "Torn" by EDELLOM (Lyric Video), סרטון באתר יוטיוב (אורך: 8:20) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
S בפרסאוס

S בפרסאוס (S Persei) הוא כוכב על-ענק אדום הממוקם בסמוך לצביר הכוכבים הכפול בקבוצת הכוכבים פרסאוס, צפונית לצביר הכוכבי NGC 869. הכוכב חבר ב-Perseus OB1. S בפרסאוס בעל רדיוס של 1,230-780 רדיוסי שמש וטמפרטורה של 3,500 קלווין. הכוכב בעל עוצמת הארה הגדולה פי 88,000 - 221,000 מעוצמת הארתה של השמש. הכוכב בעל בהירות נראית ממוצעת של 9.23 ובהירות מוחלטת של 6.36-. S בפרסאוס מוקף בעננים המכלים מולקולות מים. הכוכב ממוקם זרוע פרסאוס של גלקסיית שביל החלב. ככל הנראה הכוכב הוא כוכב כפול. מדיה וקבצים בנושא S בפרסאוס בוויקישיתוף S בפרסאוס, בבסיס הנתונים SIMBAD לגרמי שמיים אסטרונומיים
עידן שמש

עידן שמש (נולד ב-6 באוגוסט 1990) הוא כדורגלן עבר ישראלי המשחק בעמדת החלוץ. שמש החל לשחק כדורגל במחלקת הנוער של הפועל ראשון לציון, וכשהיה בן 18 חתם במכבי תל אביב ושיחק עונה אחת בקבוצת הנוער של המועדון. בקיץ 2009 הושאל להפועל מרמורק מהליגה הלאומית, וב-4 בספטמבר 2009 ערך את הופעת הבכורה שלו במועדון, בתיקו 0–0 נגד מכבי באר שבע במסגרת גביע הטוטו. ב-5 בינואר 2010 הבקיע את שער הבכורה שלו בקריירה, בניצחון 2–1 על קבוצת נעוריו הפועל ראשון לציון במסגרת גביע המדינה, אך בליגה לא כבש ועד תום העונה ערך שמונה הופעות ושוחרר מהמועדון לאחר שהקבוצה ירדה לליגה א'. לאחר שאת עונת 2010/2011 התחיל ללא קבוצה, בדצמבר 2011 חזר לסגל הפועל מרמורק, הפך לשחקן הרכב ועזר לקבוצתו להישאר בליגה א'. את עונת 2011/2012 סיים כמלך שערי המועדון עם שבעה שערי ליגה. בקיץ 2012 חתם בהפועל קטמון ירושלים, ובמדיה כבש 16 שערים בליגה א' והיה מלך שערי הקבוצה, שבתום העונה העפילה לליגה הלאומית. בעונת 2013/2014 כבש 11 שערים בליגה הלאומית. ב-7 ביולי 2014 חתם במכבי פתח תקווה מליגת העל. ב-10 בספטמבר 2014 כבש את שער הבכורה שלו במועדון, במשחק מול הפועל חיפה במסגרת גביע הטוטו. את שער הבכורה שלו בליגת העל כבש ב-10 בינואר 2015, בניצחון 3–0 על עירוני קריית שמונה, ואת עונת 2015/2016 סיים עם שלושה שערי ליגה ושני שערים בגביע המדינה. בעונת 2015/2016 כבש שני שערי ליגה. ב-4 בספטמבר 2016 חתם שמש בבני סכנין. ב-24 בספטמבר כבש את שער הבכורה שלו במועדון, במשחק מול עירוני קריית שמונה, ובסך הכל בעונת 2016/2017 כבש שישה שערים בליגת העל. בעונת 2017/2018 כבש שלושה שערים. ב-9 באוגוסט 2018 חתם שמש בסקציה נס ציונה, במדיה ערך 15 הופעות בליגה הלאומית וכבש ארבעה שערים. ב-24 בינואר 2019 חזר לליגת העל וחתם בהפועל חיפה. יומיים לאחר מכן ערך את הופעת הבכורה שלו בקבוצה, במשחק מול עירוני קריית שמונה, כאשר נכנס כמחליף בדקה ה-72 של המשחק וכעבור דקה כבש את שער הבכורה שלו במועדון. בסך הכל כבש שני שערים ב-10 הופעות במדי הפועל חיפה עד תום עונת 2018/2019. ב-27 באוגוסט 2019 חתם שמש בהפועל רעננה. ב-26 באוקטובר 2019 כבש את שער הבכורה שלו במועדון, בהפסד 1–2 לעירוני קריית שמונה. במדי הקבוצה כבש שני שערים ב-19 הופעות ליגה. ב-31 ביולי 2020 חתם שמש בהפועל ירושלים. ב-3 בפברואר 2022 שוחרר מהמועדון וחתם בהפועל אום אל-פחם. ב-6 ביוני חתם בהפועל פתח תקווה, לה סייע באותה העונה להעפיל לליגת העל לאחר שסיימה במקום השני בליגה. ב-14 ביולי 2023 חתם באיחוד בני שפרעם. ב-5 באוגוסט 2024 הודיע שמש על פרישה ממשחק פעיל ככדורגלן מדיה וקבצים בנושא עידן שמש בוויקישיתוף עידן שמש, באתר ההתאחדות לכדורגל בישראל עידן שמש, באתר Transfermarkt עידן שמש, באתר Soccerway עידן שמש, באתר FootballDatabase.eu רותם רוזנסקי, ‏עידן שמש חתם במכבי פ"ת: מועדון עם מסורת, באתר ONE‏, 7 ביולי 2014 דורון בן דור, ‏סכנין בדילמה לגבי ז'אורז'יניו, שמש חתם לעונה, באתר ONE‏, 4 בספטמבר 2016 מיכאל וייסרמן, עידן שמש חתם בסקציה נס ציונה, באתר דאבל פס, 9 באוגוסט 2018 תום נחום, ‏הרכש השמיני: עידן שמש חתם רשמית ברעננה, באתר ONE‏, 27 באוגוסט 2019 מיכאל וייסרמן, עידן שמש חתם בהפועל קטמון, באתר דאבל פס, 31 ביולי 2020 תומר חבז, ‏יתאחד עם טסלפפה: עידן שמש חתם בהפועל פ"ת, באתר ONE‏, 6 ביוני 2022
תלת-גלשן

תלת־גלשן הוא כלי רכב תלת־גלגלי אישי וקטן. הרכב מתאים את עצמו לצורכי הרוכב, בכך שניתן לשנות את גודלו, את משקלו ואפילו את צורת ההנעה שלו. לתלת־גלשן מנגנון מתלים ייחודי המתאים עצמו למשקל הרוכב ולתנאי הדרך, והמבנה הגאומטרי שלו הרשום כפטנט מאפשר פניות ברדיוסים קטנים ביותר, עליה וירידת מדרכות ומעבר מכשולים שונים שכלי רכב אחרים כמו אופניים, סקייטבורד וקורקינט יתקשו לעבור. התלת־גלשן הקל ביותר שוקל 15 ק"ג ונוסע במהירות של עד 30 קמ"ש ועל כן יהיה נוח ביותר להתנייד איתו באזור עירוני, אך בזכות מנגנון המתלים הייחודי שלו, ניתן יהיה לגלוש בו גם בשטח הכולל שבילי חול, חצץ ודשא. כמו כן, הוא מתקפל בקלות ולכן אפשר להעלות אותו על אוטובוס, מעלית צפופה או כלי רכב (מיניבוס/מונית). התלת־גלשן הכבד ביותר ישקול בערך 30 ק"ג ויהיה ממונע על ידי מנוע חשמלי או בנזין ועל כן יתמחה בנסיעת שטח מאתגר כגון דיונות חול, מכשולי דרך ועוד. בין התלת־גלשן העירוני לתלת־גלשן השטח המצוינים, קיימים דגמים שונים בגדלים שונים ועם מנועים שונים. על מנת לרכוב על תלת־גלשן אין צורך בניסיון קודם בתחום הגלישה אך לרכיבה מיומנת נדרשים למידה ואימון. את התלת־גלשן פיתח מהנדס המכונות אייל אלוני והוא נמצא בפיתוח מתמיד עד היום ומיוצר בישראל ובסין. ב-2014 השתתף הפרויקט בתוכנית "המיזם" של הזכיינית רשת וזכה בפרס הראשון. TLT board (באנגלית) המיזם - כלי הרכב הקטן ביותר, באתר "רשת" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תלת-גלשן".
RS בפרסאוס

RS בפרסאוס (RS Persei) הוא כוכב על-ענק אדום משתנה סדיר למחצה הממוקם בצביר הכוכבים הכפול בקבוצת הכוכבים פרסאוס וחבר בצביר הפתוח NGC 884. הכוכב בעל מסה של 12–15 מסות שמש ורדיוס של 740–800 רדיוסי שמש. RS בפרסאוס בעל טמפרטורה של 3,470 קלווין ועוצמת הארה הגדולה פי 70,000 - 87,000 מעוצמת ההארה של השמש. הכוכב בעל בהירות נראית משתנה בין דרגות בהירות 10-7.82 באופן סדיר למחצה עם זמן מחזור של 245 ימים. RS בפרסאוס, בבסיס הנתונים SIMBAD לגרמי שמיים אסטרונומיים
דורוקולי

דורוקולי או קוף הלילה (שם מדעי: Aotus) הוא סוג של קופים רחבי אף, היחיד בתת-משפחת קופי לילה (Aotinae) שבמשפחת הצבוסיים. יש המשייכים סוג זה למשפחה נפרדת. בני קבוצה זו החיים באמריקה הדרומית ואמריקה המרכזית ושייכים לתת-סדרת קופים רחבי אף, הם הקופים היחידים הפעילים בלילה, אז הם יוצאים מחוריהם שבין עצי היער. כמו רוב הקופים הם אוכלי כל הניזונים מהחי ומהצומח. קופי הלילה מקיימים קשרים מונוגמיים. Aotus lemurinus Aotus zonalis Aotus griseimembra Aotus jorgehernandezi Aotus brumbacki Aotus trivirgatus Aotus vociferans דורוקולי אזרה (Aotus azarae) Aotus miconax Aotus nancymaae Aotus nigriceps מדיה וקבצים בנושא דורוקולי בוויקישיתוף דורוקולי, באתר ITIS (באנגלית) דורוקולי, באתר NCBI (באנגלית) דורוקולי, באתר Animal Diversity Web (באנגלית) דורוקולי, באתר האנציקלופדיה של החיים (באנגלית) דורוקולי, באתר GBIF (באנגלית) דורוקולי, באתר אנציקלופדיה בריטניקה (באנגלית) ניו יורק טיימס, בפעם הבאה שאתם רוצים להרוג נחש, תחשבו על חיי החברה שלו, באתר הארץ, 11 בנובמבר 2022
T בקפאוס

T בקפאוס (T Cephei) הוא כוכב ענק אדום משתנה מסוג מירה הנמצא במרחק ש לכ-620 שנות אור בקבוצת הכוכבים קפאוס. בהירותו הנראית של T בקפאוס משתנה בין דרגות בהירות 5.2 ו-11.3 במחזוריות של 388 ימים וטמפרטורת פניו נמוכה ומוערכת בכ-2,400 קלווין. T בקפאוס, בבסיס הנתונים SIMBAD לגרמי שמיים אסטרונומיים
V382 בשדרית

V382 בשדרית (V382 Carinae, נקרא גם x בשדרית) הוא היפר-ענק צהוב אשר ממוקם בקבוצת הכוכבים שדרית במרחק של 8,900 שנות אור (2,700 פארסק) מכדור הארץ. ל-V382 בשדרית סיווג ספקטרלי של G0-4-Ia ובהירות נראית מדרגה 3.93+, אך הוא גם כוכב משתנה לא סדיר איטי. זהו הכוכב ההיפר-ענק צהוב הבהיר ביותר בשמיים וניתן לראייה בקלות ללא ציוד עזר. טמפרטורת הכוכב היא 5,200 קלווין, מסתו כ-20 מסות שמש, רדיוסו כ-700 רדיוסי שמש ועוצמת הארתו גדולה פי 316,000 מזו של השמש. מדיה וקבצים בנושא V382 בשדרית בוויקישיתוף V382 בשדרית, בבסיס הנתונים SIMBAD לגרמי שמיים אסטרונומיים
119 בשור

119 בשור (119 Tauri וגם CE Tauri) הוא כוכב על-ענק אדום משתנה סדיר למחצה הממוקם בקבוצת הכוכבים שור. עם רדיוס של 600 רדיוסי שמש, הכוכב הוא אחד מהכוכבים הגדולים הידועים לאנושות. 119 בשור בעל סיווג ספקטרלי של M2Iab-Ib ובהירות נראית של 4.32+. הוא ממוקם במרחק של 1,800 שנות אור (550 פארסק) מכדור הארץ. בהירותו של הכוכב נעה בין 4.23 ל 4.54 במשך 165 יממות. הכוכב בעל מסה של 8 מסות שמש. טמפרטורת הכוכב היא 3,400 קלווין ועוצמת הארתו של הכוכב גדולה פי 43,000 מזו של השמש. הבהירות המוחלטת של הכוכב היא 5.20-. מדיה וקבצים בנושא 119 בשור בוויקישיתוף 119 בשור, בבסיס הנתונים SIMBAD לגרמי שמיים אסטרונומיים
התבוננות (קובץ סיפורים)

התבוננות או הרהורים (בגרמנית: Betrachtung) הוא קובץ בן שמונה-עשר סיפורים והגיגים קצרצרים מאת פרנץ קפקא, שנכתבו בין השנים 1904–1912. אוסף הסיפורים הודפס לראשונה בשנת 1912 והיה ספרו הראשון של קפקא שראה אור. "ילדים בדרך הראשית" (בגרמנית: Kinder auf der Landstraße) "חשיפת פרצופו של נוכל" (Entlarvung eines Bauernfängers) "יציאה פתאומית" (Der plötzliche Spaziergang) "החלטות" (Entschlüsse) "טיול להרים" (Der Ausflug ins Gebirge) "מסכנותו של הרווק" (Das Unglück des Junggesellen) "הסוחר" (Der Kaufmann) "הסתכלות דרך החלון בפיזור-דעת" (Zerstreutes Hinausschaun) "הדרך הביתה" (Der Nachhauseweg) "העוברים בריצה" (Die Vorüberlaufenden) "הנוסע" (Der Fahrgast) "בגדים" (Kleider) "הדחייה" (Die Abweisung) "חומר-מחשבה לפרשים-חובבים" (Zum Nachdenken für Herrenreiter) "החלון הפונה אל הרחוב" (Das Gassenfenster) "משאלה להיות אינדיאני" (Wunsch, Indianer zu werden) "העצים" (Die Bäume) "אומללות" (Unglücklichsein) מדיה וקבצים בנושא התבוננות בוויקישיתוף Betrachtung הטקסט המלא באתר ויקיטקסט (בגרמנית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
שקיעה (קובץ סיפורים)

שקיעה (באנגלית: Nightfall and Other Stories) הוא קובץ של שישה מתוך עשרים סיפורי מדע בדיוני קצרים מאת הסופר אייזק אסימוב שיצא לאור בשנת 1969. שאר הסיפורים בקובץ תורגמו בקובץ אין איש פה, פרט.... בתחילת כל סיפור הוסיף אסימוב הקדמה קצרה המסבירה היבט היסטורי של הסיפור ו/או איך הוא נכתב. הקריטוריונים העיקריים לפיהם נבחרו הסיפורים לקובץ הם איכות וחוסר הופעה בקבצים מוקדמים יותר בעריכת אסימוב. הסיפורים תורגמו על ידי אדם שרתיאל ויצאו לאור בעברית על ידי הוצאת מסדה בשנת 1980.  שקיעה כתמים ירוקים מארחת הגדל שם אדם...? מפלט-ק למען מטרה טובה... שקיעה, באתר OCLC (באנגלית)
אליפות העולם בראלי-קרוס עונת 2016

עונת 2016 באליפות העולם בראלי-קרוס היא עונת התחרויות השלישית של האליפות. במהלך העונה התקיימו 12 מרוצים. מטיאס אקסטרום זכה באליפות הנהגים, EKS RX, קבוצתו של אקסטרום זכתה באליפות הקבוצתית. פטר סולברג, שזכה בתואר בשתי העונות הקודמות סיים את העונה במקום הרביעי. מדיה וקבצים בנושא אליפות העולם בראלי-קרוס עונת 2016 בוויקישיתוף אתר האינטרנט הרשמי של אליפות העולם בראלי-קרוס עונת 2016
נמל התעופה הבין-לאומי בחריין

נמל התעופה הבין-לאומי בחריין (קוד יאט"א: BAH, קוד ICAO:‏ OBBI; בערבית: مطار البحرين الدولي) הוא נמל התעופה הבינלאומי של בחריין הממוקם באי מוחארק, כ-7 קילומטרים צפונית לבירה מנאמה. נמל התעופה משמש בסיס ראשי לחברת גאלף אייר, חברת התעופה הלאומית של בחריין. הטיסה המסחרית הראשונה הגיעה לבחריין הגיעה בשנת 1932 כעצירה בדרך מלונדון לניו דלהי המטוס שעצר שם נשא את השם "חניבעל" ונסעו בו 24 נוסעים. הנוסעים היו זקוקים לנקודת עצירה מכיוון שהטיסה ארכה כמה ימים (המטוס התקדם במהירות של כ-100 קמ"ש). בזכות עצירה זו, בחריין הפכה למדינה הראשונה במפרץ הפרסי שמטוס הגיע אליה. במהלך מלחמת העולם השנייה שימש המקום את חיל האוויר האמריקאי כתחנת ביניים בין קראצ'י לקהיר. משנת 1943 עד עצמאותה של בחריין בשנת 1971 שמר חיל האוויר המלכותי הבריטי על המקום כמתחם צבאי סגור, רוב המתקנים שהוחזקו על ידי הבריטים נקנו על ידי גאלף אייר בעוד חלק קטן מנמל התעופה ממשיך להיות מוחזק בידי האמריקאים והבריטים. בשנים האחרונות, מאחר שהבחריינים קנו מטוסים חדשים, שדה התעופה צמח ונבנו טרמינלים חדשים, חודשו ונוספו קווים חדשים לשדה התעופה ובהדרגה הוא נהפך משדה התעופה הקטן של 1932 לשדה תעופה גדול ומודרני. נמל התעופה מינכן פרנץ יוזף שטראוס מימן טרמינל VIP חדש ממנו יצאו טיסות לגרמניה. ב-2016 עברו בנמל כ-8.7 מיליון נוסעים עליה של כ-2% משנה לפני. גאלף אייר מפעילה שתי טיסות שבועיות מתל אביב לנמל התעופה. מדיה וקבצים בנושא נמל התעופה הבין-לאומי בחריין בוויקישיתוף אתר האינטרנט הרשמי של נמל התעופה הבין-לאומי בחריין (באנגלית) היסטוריה של נמל התעופה היסטוריה של חיל האוויר האמריקאי שדה התעופה המלכותי בבחריין היסטוריה של מוחארק "עלייה בתנועת הנוסעים בשדה התעופה הבינלאומי של בחריין". פורט2פורט. נבדק ב-2017-03-15. שמעון יעיש, הטיסה המסחרית הראשונה מבחריין נחתה בישראל, באתר ישראל היום, 30 בספטמבר 2021
לאסה שונה

לאסה שונה (בדנית: Lasse Schöne, נולד ב-27 במאי 1986 בגלוסטרופ שבדנמרק) הוא כדורגלן דני המשחק בעמדת הקשר בקבוצת ניימכן. בשנת 2002 עבר שונה לקבוצת הנוער של הירנביין. הוא היה חלק מהקבוצה במשך ארבע שנים עד לשנת 2006, אך לא זכה לדקות משחק בליגה, ועבר לדה חראפסחאפ מליגת המשנה ההולנדית. בעונה הראשונה שלו בקבוצה, היה שותף להעפלתה של הקבוצה לליגה ההולנדית הראשונה. בקיץ 2008 חתם שונה בניימכן. הוא כבש את שער הניצחון במשחק החוץ בדצמבר 2008 מול ספרטק מוסקבה במסגרת שלב הבתים של גביע אופ"א, שער אשר שלח את הקבוצה לשלב 32 האחרונות של הטורניר. המועדון והאוהדים בחרו בו לשחקן העונה, תואר שזכה גם בקבוצתו הקודמת, דה חראפסחאפ. באפריל 2012, חתם שונה באייאקס, והצטרף למספר שחקנים דנים ששיחקו בעבר עבור אייאקס, כולל את מיכאל לאודרופ, איש שהיה מודל לחיקוי עבורו לאורך הקריירה. המועדון והאוהדים בחרו בו לשחקן העונה לשנת 2014. במרץ 2015 האריך שונה את חוזהו בקבוצה עד קיץ 2017. שונה פתח בהרכב קבוצתו לגמר הליגה האירופית 2017, בו פגשה אייאקס את מנצ'סטר יונייטד, והפסידה 2-0. ב-9 באוגוסט 2019 לאחר שבע שנים באייאקס, חתם שונה בגנואה לשנתיים. ב-11 בפברואר 2021, שונה חתם עד לסיום העונה בהירנפיין מליגת העל ההולנדית. שונה התחיל את הקריירה הבינלאומית שלו בנבחרת הצעירה של דנמרק עד גיל 16, וכבש את שערו הראשון במשחק הבכורה שלו באוגוסט 2001. הוא שיחק עשרה משחקים וכבש שער אחד עבור הנבחרות עד גיל 17 ו-18. אחרי המעבר שלו לדה חראפסחאפ, ערך שונה את הבכורה שלו בנבחרת הצעירה עד גיל 21 במרץ 2007. הוא שיחק תשעה משחקים וכבש שער אחד. באוגוסט 2009 ערך שונה את הופעת הבכורה שלו בנבחרת דנמרק הבוגרת במשחק ידידות נגד נבחרת צ'ילה אשר נערך באצטדיון ברונדבי. שונה כבש השער הראשון שלו לאחר פחות מדקה מאז כניסתו למגרש במחצית השנייה, שער אשר איזן זמנית את תוצאת המשחק, שהסתיים בניצחונה של נבחרת צ'ילה בתוצאה 2-1. מדיה וקבצים בנושא לאסה שונה בוויקישיתוף לאסה שונה, ברשת החברתית פייסבוק לאסה שונה, ברשת החברתית אינסטגרם לאסה שונה, באתר Transfermarkt לאסה שונה, באתר Soccerway לאסה שונה, באתר BDFutbol לאסה שונה, באתר WorldFootball.net לאסה שונה, באתר National Football Teams לאסה שונה, באתר FootballDatabase.eu נתונים במדי הנבחרת באתר התאחדות הכדורגל הדנית
הפיגוע בקו 14א (2003)

הפיגוע בקו 14א היה פיגוע התאבדות שאירע ב-11 ביוני 2003 באוטובוס אגד קו 14א בירושלים. בפיגוע נרצחו 17 בני אדם, ונפצעו יותר ממאה. חמאס נטל על עצמו אחריות לפיגוע. ב-11 ביוני 2003, בשעה 17:30, עלה מחבל מתאבד מחופש לחרדי לאוטובוס אגד קו 14א בתחנה בשוק מחנה יהודה ברחוב יפו. כשהאוטובוס עבר בכיכר הדוידקה, פוצץ המחבל מטען חבלה שהכיל כמות גדולה של רסס על מנת למקסם את הפגיעה. 17 בני אדם נהרגו בפיגוע ויותר ממאה נפצעו. כמה עשרות מהם היו עוברי אורח. חמאס נטל אחריות לפיגוע. השייח אחמד יאסין אמר לסוכנות רויטרס שהפיגוע התבצע כנקמה על ניסיון להתנקש בבכיר החמאס עבד אל-עזיז א-רנתיסי. מקורות פלסטינים מסרו שהמחבל הוא עבד אל מועטי שבאנה, איש חמאס מתל רומיידה שבחברון. תביעות הוגשו נגד הבנק הערבי, בנק נטווסט ובנק קרדי ליונה בכך שסייעו כספית לחמאס. זמן קצר לאחר הפיגוע הפציצו מסוקים ישראלים רכב נוסע במזרח עזה בו היו 2 בכירים בזרוע הצבאית של חמאס. כל ששת הנוסעים שהיו ברכב נהרגו. דוברו של ראש ממשלת ישראל אריאל שרון אמר שהפיגוע מראה שהפלסטינים לא נקטו בסנקציות נגד החמושים. יושב ראש הרשות הפלסטינית יאסר ערפאת גינה את הפיגוע וקרא לערבים ולישראלים להפסיק את האלימות. נשיא ארצות הברית ג'ורג' בוש גינה את הפיגוע וקרא לכל העמים לנתק סיוע כספי לטרוריסטים ו"לבודד אלה ששונאים עד כדי כך שהם מוכנים להרוג". חלק ממשפחות ההרוגים האשימו את הממשלה והמדיניות שלה. הדס בן אליהו כתבה לשר הביטחון שאול מופז: אני רואה בך ובמדיניות הממשלה שותפים מלאים באחריות למותה של אחותי הקטנה, תמר... אם רק היתה כאן ממשלה שמעוניינת לדאוג לשלמות עם ישראל במקום לשלמות ארץ ישראל, ממשלה שבונה עתיד למדינה ולא אחת שבונה התנחלויות כובשות בשטחים במחלוקת.. — ברחוב יפו 95 נקבעה טבלת הנצחה ל-17 נרצחי הפיגוע . בשירו Road To Peace מהאלבום Orphans: Brawlers, Bawlers & Bastards מתאר טום וייטס את מאורעות הפיגוע ותוצאותיו. פיגועי התאבדות בישראל אפרת וייס ועלי ואקד, 16 הרוגים ועשרות פצועים בפיגוע בירושלים, באתר ynet, 12 ביוני 2003 מירב לוי, אחותה של תמר בן-אליהו שנהרגה בפיגועטוענת נגד מופז: אתה והממשלה אחראים למותה, באתר News1 מחלקה ראשונה, 15 ביוני 2003
הפיגוע בקו 14א

האם התכוונתם ל... הפיגוע בקו 14א (2003) – פיגוע התאבדות באוטובוס אגד קו 14א בכיכר הדוידקה בו נרצחו 17 בני אדם הפיגוע בקו 14א (2004) – פיגוע התאבדות באוטובוס אגד קו 14א בגן הפעמון בו נרצחו 8 בני אדם
הפיגוע בתחנה המרכזית של חדרה

הפיגוע בתחנה המרכזית של חדרה היה פיגוע התאבדות ב-13 באפריל 1994 באוטובוס אגד בתחנה מרכזית חדרה שבו נרצחו חמישה אזרחים ו-30 נפצעו. חמאס נטל אחריות לפיגוע. בבוקר ה-13 באפריל 1994, יום הזיכרון לחללי מערכות ישראל, עלה מחבל מתאבד בתחנה מרכזית חדרה לאוטובוס אגד היוצא לתל אביב בשעה 9:30. בשעה 9:40, כשהאוטובוס יצא מהתחנה, הניח המחבל את התיק הנושא את הפצצה על ריצפת האוטובוס ופוצץ אותו. חמישה בני אדם נהרגו בפיגוע ו-30 נפצעו. כשהגיעו כוחות ההצלה למקום, התפוצץ מטען צינור, מבלי לפגוע באנשים נוספים. חמאס נטל אחריות לפיגוע. "המהנדס", יחיא עיאש, בנה פצצה העשויה 2 קילוגרם טריאצטון, ושלח את עמאר סאלח דיאב עמראנה, בן 21 יליד יעבד, לבצע את הפיגוע. עמראנה נהרג גם הוא בפיצוץ המטען. הפיגוע אירע שבוע בדיוק לאחר פיגוע מכונית התופת בעפולה. פיגועי התאבדות בישראל ערך זה הוא קצרמר בנושא ישראל ובנושא טרור. אתם מוזמנים לתרום לוויקיפדיה ולהרחיב אותו.